অভিরামি সুরেশ
অভিরামি সুরেশ (জন্ম: ৯ অক্টোবর ১৯৯৫) একজন ভারতীয় অভিনেত্রী, গায়িকা, সুরকার, গীতিকার এবং ভিডিও জকি। এশিয়ানেটের টেলিভিশন ধারাবাহিক হ্যালো কুটিচাতন দিয়ে তিনি খুব অল্প বয়সেই (১২ বছর বয়সে) অভিনয় জীবন শুরু করেছিলেন। ১৪ বছর বয়সে তাঁর প্রথম সঙ্গীতকর্মটি প্রকাশিত হয়েছিল। বিওয়্যার অফ ডগ্স (২০১৪) ছবিতে প্রধান নারী চরিত্র মীরার ভূমিকায় তিনি প্রথমবারের মতো অভিনয় করেন। তিনি কপ্পা টিভিতে সঙ্গীত অনুষ্ঠান ডিয়ার কপ্পা তে কাজ করার জন্যও পরিচিত। ২০১৪ সালে তাঁর দিদি অমৃতা সুরেশ সংগীত ব্যান্ড অমৃতম গময় প্রতিষ্ঠা করেছিলেন, যাতে তাঁরা মুখ্য কণ্ঠশিল্পী হিসেবে রয়েছেন।